《送查悔馀还乡兼寄贾奠坤二首 其一》
清代·佟法海

生平文字友，引疾得休官。老去身须惜，归来梦亦安。

江风吹浪急，山雨逐人寒。惟有怜同调，长嗟离别难。

作者简介：字渊若，辽阳人。康熙甲戍进士，官至兵部侍郎。著有《悔翁集》。○司马秉心刚直，立朝侃侃，督学江左，外严内和，衡文一宗先正，伪体不能眩惑也。诗未得全稿，然所录四章，皆卓然可传者。